
 1.4.2016
 BG
 Официален вестник на Европейския съюз
 L 85/3
 РЕГЛАМЕНТ ЗА ИЗПЪЛНЕНИЕ (ЕС) 2016/466 НА СЪВЕТА
 от 31 март 2016 година
 за прилагане на член 21, параграф 2 от Регламент (ЕС) 2016/44 относно ограничителни мерки с оглед на положението в Либия
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за функционирането на Европейския съюз,
 като взе предвид Регламент (ЕС) 2016/44 на Съвета от 18 януари 2016 г. относно ограничителни мерки с оглед на положението в Либия и за отмяна на Регламент (ЕС) No 204/2011 (1), и по-специално член 21, параграф 2 от него,
 като взе предвид предложението на върховния представител на Съюза по въпросите на външните работи и политиката на сигурност,
 като има предвид, че:
 (1)
 На 18 януари 2016 г. Съветът прие Регламент (ЕС) 2016/44.
 (2)
 На 16 март 2015 г. Съветът припомни, че само политическо решение може да осигури устойчив напредък и да допринесе за мира и стабилността в Либия, и наред с другото отбеляза колко е важно въздържането от действия, които биха могли да изострят съществуващото разделение.
 (3)
 Съветът продължава да бъде сериозно обезпокоен от положението в Либия и по-специално от актове, които застрашават мира, сигурността и стабилността в Либия и които възпрепятстват или подкопават успешното приключване на политическия преход в Либия, като актове, които възпрепятстват прилагането на политическото споразумение за Либия от 17 декември 2015 г. и сформирането на правителство на националното съгласие, включително чрез системно бездействие от страна на лица с политическо влияние в Либия.
 (4)
 Предвид критичното положение в Либия още три лица следва да бъдат добавени в списъка на лицата, подлежащи на ограничителни мерки, съдържащ се в приложение III към Регламент (ЕС) 2016/44.
 (5)
 Поради това Регламент (ЕС) 2016/44 следва да бъде съответно изменен,
 ПРИЕ НАСТОЯЩИЯ РЕГЛАМЕНТ:
 Член 1
 Лицата, изброени в приложението към настоящия регламент, се добавят в списъка, който се съдържа в приложение III към Регламент (ЕС) 2016/44.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 31 март 2016 година.
 За Съвета
 Председател
 A.G. KOENDERS
 (1) ОВ L 12, 19.1.2016 г., стр. 1.
 ПРИЛОЖЕНИЕ
 „ПРИЛОЖЕНИЕ III
 Списък на физическите и юридическите лица, образуванията и органите, посочени в член 6, параграф 2
 А. ЛИЦА
 Име
 Идентификационни данни
 Основания
 Дата на включване в списъка
 16.
 SALEH ISSA GWAIDER, Agila
 Дата на раждане: 1944 г. (непотвърдена)
 Agila Saleh е председател на Съвета на депутатите на Либия в Камарата на представителите от 5 август 2014 г. насам.
 На 17 декември 2015 г. Saleh е заявил несъгласието си с политическото споразумение за Либия, подписано на 17 декември 2015 г.
 В качеството си на председател на Съвета на депутатите Saleh е възпрепятствал и подкопавал политическия преход на Либия, включително чрез отказ за провеждане на гласуването в Камарата на представителите на 23 февруари 2016 г. за правителство на националното съгласие („ПНС“).
 На 23 февруари 2016 г. Saleh решава да създаде комитет, който се очаква да се срещне с